**SOININ SEURAKUNTA KOKOUSKUTSU 8/2023**

**KIRKKONEUVOSTO**

|  |  |
| --- | --- |
|  KOKOUSAIKA | 13.12.2023 klo 17.30 |
|  KOKOUSPAIKKA | Seurakuntatalo |
|  KÄSITELTÄVÄT ASIAT Asia no Liite no |  Asia |
|  |   |
| 102103104105106107108109110 | Kokouksen laillisuus ja päätösvaltaisuus Pöytäkirjan tarkastajat Työjärjestyksen hyväksyminen Talousarvio vuodelle 2024 ja toiminta- ja taloussuunnitelma vuosille 2024–2026Talouspäällikön virkaMuut mahdolliset asiatIlmoitusasiatValitusosoitusKokouksen päättäminen |
| PÖYTÄKIRJANNÄHTÄVILLÄPITO | Kokouksen tarkistettu pöytäkirja, johon on liitetty valitusosoitus, pidetäänyleisesti nähtävillä Soinin kirkkoherranvirastossa 14.12.2023-13.1.2024viraston aukioloaikoina sekä seurakunnan nettisivuilla 14.12.2023 lähtien. |
| PUHEENJOHTAJA | Kirkkoherra Terho Kanervikkoaho |

**SOININ SEURAKUNTA PÖYTÄKIRJA 8/2023**

**KIRKKONEUVOSTO**

|  |  |
| --- | --- |
| KOKOUSAIKA | 13.12.2023 klo 17.30 – 18.30 |
| KOKOUSPAIKKA | Seurakuntatalo |
| SAAPUVILLA OLLEET JÄSE-NET(ja merkintä puheenjohtajasta) |   |
| jäsen |  |
| puheenjohtaja /khra  | Kanervikkoaho Terho  |
| kirkkoneuvoston varapj.Jäsen | Kiviaho MarjuAho SusanAlatalo SirpaHalla-aho AnoManninen Veli-MattiPatama Pentti  |
|  |  |
|  Poissa:Läsnä varajäsenet: |  |
|  |  |
| MUUT SAAPUVILLA OLLEET |  |
| Kirkkovaltuuston puh.joht. | ~~Keski-Mäenpää, Kati~~ |
| Kirkkonvaltuuston varapj | Laitila Satu |
| Pöytäkirjanpitäjä | Männikkö Virve, vs. talouspäällikkö  |
| LAILLISUUS JA PÄÄTÖSVALTAISUUS | Kokous todettiin lailliseksi ja päätösvaltaiseksi |
| ASIAT | § 102-110 |
| PÖYTÄKIRJAN TARKASTUSTAPA | Pöytäkirjan tarkastajiksi Marju Kiviaho ja Veli-Matti Manninen |
| ALLEKIRJOITUS |  Puheenjohtaja Pöytäkirjanpitäjä Terho Kanervikkoaho Virve Männikkö |
| PÖYTÄKIRJA ON TARKAS-TETTU JA HYVÄKSYTTY |  Aika ja paikka Soinin srk-talo 13.12.2023 |
|  |  Allekirjoitukset Marju Kiviaho Veli-Matti Manninen |
|   | Pöytäkirja pidetään yleisesti nähtävillä kirkkoherranvirastossa 14.12.2023-13.1.2024 sekä seurakunnan nettisivuilla 14.12.2023 lähtien. Nähtävänä olosta on ilmoitettu kirkkoherranviraston ilmoitustaululla 7.12.2023Viran puolesta todistetaan, että näin on meneteltyIlmoitustaulunhoitaja |

Alkuhartaus

**§ 102**

**Kokouksen laillisuus ja päätösvaltaisuus**

Kirkkoneuvostoon kuuluu puheenjohtajan ja varapuheenjohtajan lisäksi viisi jäsentä ja se on päätösvaltainen, kun enemmän kuin puolet jäsenistä on saapuvilla (KL 10:2, 1; KJ 9:1,3).

Kutsu kirkkoneuvoston kokoukseen on toimitettava sen jäsenille viimeistään viisi päivää ennen kokousta.

Tämän kokouksen kutsu on lähetetty sähköpostilla tai annettu fyysisesti 7.12.2023 kirkkoneuvoston jäsenille ja kirkkovaltuuston puheenjohtajille.

**Esitys, puheenjohtaja:** Kokous avataan ja todetaan lailliseksi sekä päätösvaltaiseksi.

**Päätös, kirkkoneuvosto:** Kokous avattiin ja todettiin lailliseksi ja päätösvaltaiseksi.

**§ 103**

**Pöytäkirjan tarkastus ja nähtävillä olo**

Kirkkoneuvoston pöytäkirja on pidettävä yleisesti nähtävillä vähintään oikaisuvaatimuksen tekemiselle määrätyn ajan eli nähtäville asettamispäivä + 14 päivää. Mikäli kuitenkin pöytäkirjassa ilmenevistä päätöksistä voidaan tehdä kirkollisvalitus tai hallintovalitus, on pöytäkirjaa pidettävä nähtäville asettamispäivä + 30 päivää. (KL 25:3.4)

**Esitys, puheenjohtaja:** Kirkkoneuvosto valitsee kaksi pöytäkirjantarkastajaa. Pöytäkirjan tarkastajat toimivat tarvittaessa myös ääntenlaskijoina. Jos edetään aakkosjärjestyksen mukaisesti, vuorossa ovat Marju Kiviaho ja Veli-Matti Manninen.

Pöytäkirja pidetään nähtävillä kirkkoherranvirastossa 14.12.2023-13.1.2024 viraston

aukioloaikoina sekä seurakunnan nettisivuilla 14.12.2023 alkaen.

Nähtävillä olosta ilmoitetaan kirkkoherranviraston ilmoitustaululla 7.12.2023 alkaen.

**Päätös, kirkkoneuvosto:** Pöytäkirjantarkastajiksi valittiin Marju Kiviaho ja Veli-Matti Manninen.

**§ 104**

**Työjärjestyksen hyväksyminen**

**Esitys, puheenjohtaja:** Kirkkoneuvosto hyväksyy tämän kokouksen työjärjestyksen esityslistan mukaisena.

**Päätös, kirkkoneuvosto:** Työjärjestys hyväksyttiin esityslistan mukaisena

**§ 105**

**Talousarvio vuodelle 2024 ja toiminta- ja taloussuunnitelma vuosille 2024–2026** (liite 1)

Talousarvion pohjana on 1,80 %:n tuloveroprosentti. Kirkollisverotilityksiä on arvioitu kertyvän

noin 406 000 euroa. Valtionrahoituksen suuruudeksi kirkkohallitus arvioi 39 711 euroa. Yhteensä 445 711 euroa.

Toimintatuottojen kertymä 88 225 euroa. Metsätalouden tuottojen kertymä ensi vuodelle on noin 30 000 €. Muut tulot kertyvät mm. retki- ja matkamaksuista, hautaustoimenmaksuista, srk-talon vuokratuloista, pitopalvelusta, keräystuotoista jne.

Toimintakulut ovat kaikkiaan 552 269 euroa, ed. talousarviossa 523 238 euroa. Henkilöstökulujen osuus näistä on 388 680 euroa. Ed. talousarviossa 341 565 euroa. Henkilöstökulujen osuus on noin 70 % toimintakuluista ja n.87 % verotuloista. Palvelujen ostot 78 687 euroa. Ed. talousarviossa 89 845 euroa. Aineet, tarvikkeet ja tavarat, yht. 60 567 euroa. Ed. talousarviossa 69 728 euroa.

Lähetystyön avustukset ovat yhteensä 8 100 euroa: Sanansaattajat 500 €. (Avustuksen jako lähetysjärjestöille tehdään lähettien määrän mukaisesti.) SLS:lle 1 520 €, SLEY:lle 3 040 €, SEKL:lle 3 040 €. Muita avustuksia ovat mm. kirkkokuorolle 505 euroa. Diakonia-avustuksiin 5 300 euroa. Avustukset yhteensä 15 905 euroa. Avustukset noudattavat vuoden 2023 tasoa.

Verotuskulut 6 153 € ja kirkon keskusrahastomaksut yhteensä 31 924 euroa. Verotulojen täydennysavustusta on arvioitu saatavan noin 30 000 euroa. Rahoitustuotot 10 000 euroa.

Vuosikate 16410 euroa on negatiivinen ja poistojen jälkeen, joita on noin 22 376 euroa,

tilikauden tulos jää alijäämäiseksi 38 786 euroa.

**Esitys, talousjohtaja:** Kirkkoneuvosto esittää kirkkovaltuustolle vuoden 2024 talousarvion sekä toiminta- ja taloussuunnitelman vuosille 2024–2026. Esittää samalla, että vuoden 2024 mahdollinen alijäämä katetaan ed. vuosien ylijäämällä.

Vuosien 2019, 2020 ja 2021 tilikauden tulokset ovat olleet ylijäämäisiä. Kuluvan vuoden talousarvio hyväksyttiin alijäämäisenä.

Kuluvan vuoden tilikauden tulos oli lokakuun lopussa 20 650 euroa alijäämäinen.

**Päätös, kirkkoneuvosto:** Kirkkoneuvosto esittää kirkkovaltuustolle vuoden 2024 talousarvion sekä toiminta- ja taloussuunnitelman vuosille 2024–2026. Esittää samalla, että vuoden 2024 mahdollinen alijäämä katetaan ed. vuosien ylijäämällä.

**§ 106**

**Talouspäällikön virka**

Seurakunnan talouspäällikön viranhaltija Tarja Peura on irtisanoutunut virastaan eläkkeelle jäämisen vuoksi. Virkaa on helmikuun lopusta lähtien hoitanut Virve Männikkö viransijaisena ja hänen sopimuksensa päättyy 31.12.2023. Seurakunnan talouden ja viraston toiminnan sujuvuuden varmistamiseksi jatkossakin, on virka laitettava avoimeen hakuun täytettäväksi 1.1.2024 alkaen tai sopimuksen mukaan.

Talouspäällikkö muodostaa kirkkoherran kanssa esimiestiimin, jossa pyritään toimimaan seurakunnan parhaaksi. Hänen vastuullaan on seurakunnan taloudenpito ja kirkkoherranviraston hoitaminen. Myös kiinteistöt ja kiinteistöpuolen esimiehen tehtävät kuuluvat hänelle.

Edellytämme hakijalta soveltuvaa tutkintoa (Yo-merkonomi tai tradenomi amk tai ylempi). Kokemus seurakuntahallinnosta ja -taloudesta, kirkkoherranviraston asiakaspalvelusta ja kirkon elektronisten järjestelmien tuntemisesta katsotaan eduksi virkaa täytettäessä. Talouspäälliköksi valittavalta odotamme yhteistyökykyä, esimiestaitoja ja kykyä kohdata erilaisissa elämäntilanteissa olevia ihmisiä. Arvostamme hyviä organisaatio ja koordinointikykyjä ja joustavuutta ja mukautumista joskus nopeastikin muuttuviin tilanteisiin.

Talouspäällikkö kohtaa seurakuntalaisia ja edustaa virassaan seurakuntaa, joten virkaan valitun tulee olla konfirmoitu evankelisluterilaisen kirkon jäsen. Virka täytetään 1.1.2024 alkaen tai sopimuksen mukaan 6 kk:n koeajalla. Virkaan valittavalta edellytetään suomen kielen erinomaista suullista ja kirjallista taitoa sekä ruotsin ja englannin kielten tyydyttävää ymmärtämistä. Viran tehtäväkohtainen palkkaus määräytyy Kirkon yleisen virka- ja työehtosopimuksen vaativuusryhmän J10 mukaan.

**Esitys:** Kirkkoneuvosto laittaa viran avoimeen hakuun. Hakuaika on 27.11. – 10.12.2023.

**Päätös, kirkkoneuvosto 22.11.2023:** Virka laitetaan avoimeen hakuun. Hakuaika on 27.11. - 10.12.2023 Paikasta ilmoitetaan Oikotiellä ja Kirkkorekryssä ja seurakunnan omilla nettisivuilla sekä facebook-sivulla. Hakijan on varauduttava haastatteluun maanantaina 11.12. tai tiistaina 12.12.2023.

**13.12.2023**

Talouspäällikön virkaan tuli hakuajan loppuun mennessä kolme hakemusta ja kaikki täyttivät hakuehdot, joten kaikki kutsuttiin haastatteluun. Hakijat olivat Karoliina Pitkäaho, Pasi Laasala ja Juha Huvila. Kirkkoherra Terho Kanervikkoaho, vs.talouspäällikkö Virve Männikkö ja kirkkoneuvoston varapuheenjohtaja Marju Kiviaho haastattelivat hakijat 11.12.2023. Vain Juha Huvilalla oli kokemusta seurakunnan hallinnosta. Haastatteluryhmä päätti esittää, että talouspäällikön virkaan esitetään valittavaksi Juha Huvila ja varalle jompikumpi kahdesta muusta hakijasta.

**Päätösesitys, kirkkoherra:** Talouspäällikön virkaan valitaan Juha Huvila. Varalle jompikumpi kahdesta muusta hakijasta. Juuri ennen kokousta tuli tieto, että Juha Huvila vetää hakemuksensa pois, joten alkuperäinen ehdotus muuttui niin että virkaan esitetään valittavaksi Pasi Laasala ja Karoliina Pitkäaho varalle.

**Päätös, kirkkoneuvosto:** Kirkkoneuvosto valitsi talouspäällikön virkaan Pasi Laasalan ja varalle Karoliina Pitkäaho.

Virkaan valitun on ennen tehtävän vastaanottamista esitettävä hyväksyttävä lääkärintodistus. Virka täytetään 6 kk:n koeajalla.

**§ 107**

**Muut mahdolliset asiat**

Muita asioita ei ollut.

**§ 108**

**Ilmoitusasiat ja viranhaltijapäätökset**

Kirkkoneuvosto tai sen puheenjohtaja voi ohjesäännössä määrätyn ajan kuluessa siirtää johtokunnan ja luottamushenkilön tai viranhaltijan päättämän asian kirkkoneuvoston käsiteltäväksi. Kirkkoneuvosto voi tällöin kumota päätöksen tai muuttaa sitä taikka palauttaa asian uudelleen käsiteltäväksi.

Kirkkoherran viranhaltijapäätös 10/2023: Kolehtisuunnitelman muutos su 31.12.2023 ja ma 1.1.2024 kolehtikohteet vaihdetaan päikseen.

Kirkkoherran viranhaltijapäätös 11/2023: Kolehtikohteiden su 17.12.2023, su 25.12.2023, su 3.3.2024 vaihtaminen keskenään.

Talouspäällikön viranhaltijapäätös 1/2023: Metsäsuunnittelusopimuksen toimeksianto.

**Esitys, kirkkoherra:** Kirkkoneuvosto merkitsee tiedoksi ilmoitusasiat ja viranhaltijapäätökset.

**Päätös, kirkkoneuvosto:** Kirkkoneuvosto merkitsi tiedoksi ilmoitusasiat ja viranhaltijapäätökset.

**§ 109**

**Valitusosoitus**

Valitusosoitus liitetään pöytäkirjaan.

**§ 110**

**Kokouksen päättäminen**

Kokous päätettiin 18.30.

# OIKAISUVAATIMUSOHJEET JA VALITUSOSOITUS

## Soinin seurakunta

## Kirkkoneuvosto

13.12.2023 § 109

### MUUTOKSENHAKUKIELLOT

#### Valmistelua ja täytäntöönpanoa koskevat muutoksenhakukiellot

Seuraavista päätöksistä ei kirkkolain (1054/1993) 24 luvun 5 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa. Julkisista hankinnoista ja käyttöoikeussopimuksista annetun lain (1397/2016, hankintalaki) 146 §:n 2 momentin 1 kohdan mukaan hankintalain mukaista valitusta ei voi tehdä päätöksestä tai muusta ratkaisusta, joka koskee yksinomaan hankintamenettelyn valmistelua.

**Pöytäkirjan pykälät:** 102, 103, 104, 105, 107, 109, 110

#### Oikaisuvaatimusoikeudesta aiheutuva valituskielto

Koska päätöksestä voidaan tehdä kirkkolain 24 luvun 3 §:n 1 momentin mukaan kirjallinen oikaisuvaatimus, seuraaviin päätöksiin ei saa hakea muutosta valittamalla:

**Pöytäkirjan pykälät:** 106, 108

#### Alistusasiaa koskeva muutoksenhakukielto

Kirkkolain 24 luvun 3 §:n 2 momentin mukaan oikaisuvaatimusta ei saa tehdä päätöksestä, joka alistetaan tuomiokapitulin tai kirkkohallituksen vahvistettavaksi.

**Pöytäkirjan pykälät:**

#### Erikseen säädetyt muutoksenhakukiellot

1. Viranhaltija ei saa valittamalla hakea muutosta viranomaisen päätökseen evankelis-luterilaisen kirkon virkaehtosopimuksista annetun lain (968/1974) 2 §:ssä tarkoitetussa asiassa eikä saattaa sitä oikaisuvaatimuksin tai hallintoriita-asiana ratkaistavaksi, jos hänellä taikka viranhaltijayhdistyksellä on oikeus panna asia vireille työtuomioistuimessa. Edellä mainittua sovelletaan vain viranhaltijaan, joka on jäsenenä sellaisessa viranhaltijayhdistyksessä, jolla on oikeus panna asia vireille työtuomioistuimessa, tai sen alayhdistyksessä (kirkkolain 6 luvun 72 § 2 momentti).
2. Muutosta ei saa hakea oikaisuvaatimuksella tai valittamalla päätökseen, joka koskee väliaikaista viran toimituksesta pidättämistä (kirkkolain 24 luvun 14 § 2 momentti).
3. Seurakunnan jäsenellä ei ole oikeutta tehdä oikaisuvaatimusta tai valitusta päätöksestä, joka koskee toiseen henkilöön kohdistuvaa diakoniaa, kristillistä kasvatusta tai opetusta.
4. Valittamalla ei saa hakea muutosta hallinnon sisäiseen määräykseen, joka koskee tehtävän tai muun toimenpiteen suorittamista (oikeudenkäynnistä hallintoasioissa annetun lain 2 luvun 6 §:n 2 momentti).
5. Muun lainsäädännön mukaan päätökseen ei saa hakea muutosta valittamalla.

**Pöytäkirjan pykälät ja valituskieltojen perusteet:**

#### Hankintoja koskevat muutoksenhakukiellot

Hankintaa koskevista seuraavista päätöksistä ei kirkkolain 24 luvun 8 a §:n 2 momentin nojalla saa tehdä kirkkolain mukaista oikaisuvaatimusta eikä kirkollisvalitusta, jos asia kuuluu markkinaoikeuden toimivaltaan. Asia kuuluu markkinaoikeuden toimivaltaan, jos hankinnan arvo ylittää hankintalain 25 §:n mukaisen kynnysarvon. Kansalliset kynnysarvot ilman arvonlisäveroa laskettuna ovat:

* 60 000 € (tavarat ja palvelut sekä suunnittelukilpailut);
* 150 000 € (rakennusurakat);
* 400 000 € (hankintalain liitteen E 1–4 kohdassa tarkoitetut sosiaali- ja terveyspalvelut);
* 300 000 € (hankintalain liitteen E 5–15 kohdassa tarkoitetut muut erityiset palvelut) ja
* 500 000 € (käyttöoikeussopimukset).

**Pöytäkirjan pykälät:**

### OIKAISUVAATIMUSOHJEET

#### Oikaisuvaatimusviranomainen ja -aika

Seuraaviin päätöksiin tyytymätön voi tehdä kirjallisen oikaisuvaatimuksen.

Viranomainen, jolle oikaisuvaatimus tehdään ja yhteystiedot:

Soinin kirkkoneuvosto

Käyntiosoite: Karstulantie 2, Soini

Postiosoite: Karstulantie 2, 63800 Soini

Sähköposti: soini.srk@evl.fi

**Pöytäkirjan pykälät**: 106, 108

Oikaisuvaatimus on tehtävä **14 päivän kuluessa** siitä, kun asianosainen on saanut tiedon päätöksestä. Oikaisuvaatimusaika lasketaan päätöksen tiedoksisaannista tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä. Seurakunnan jäsenen katsotaan saaneen päätöksestä tiedon, kun pöytäkirja on asetettu yleisesti nähtäväksi.

Oikaisuvaatimuksen voi omalla vastuullaan lähettää postitse, lähetin välityksellä tai sähköisesti. Oikaisuvaatimuksen on oltava perillä oikaisuvaatimusajan viimeisenä päivänä ennen viraston aukioloajan päättymistä. Sähköinen viesti katsotaan saapuneeksi viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.

#### Oikaisuvaatimuksen sisältö

Oikaisuvaatimuksesta on käytävä ilmi:

* oikaisuvaatimuksen tekijän nimi ja tarvittavat yhteystiedot asian hoitamiseksi
* tiedot oikaisuvaatimuksen kohteena olevasta päätöksestä
* millaista oikaisua päätökseen vaaditaan
* millä perusteilla oikaisua päätökseen vaaditaan.

### HANKINTAOIKAISU

#### Hankintaoikaisun tekeminen

Hankintayksikön päätökseen tai muuhun hankintamenettelyssä tehtyyn ratkaisuun tyytymätön asianosainen voi tehdä hankintayksikölle kirjallisen hankintaoikaisun (hankintalaki 132–135 §). Hankintaoikaisu toimitetaan hankintayksikölle.

**Hankintayksikkö:**

Käyntiosoite:

Postiosoite:

Sähköposti:

Hankintaoikaisu on tehtävä **14 päivän kuluessa** siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta. Oikaisuvaatimusaika lasketaan päätöksen tiedoksisaannista tiedoksisaantipäivää lukuun ottamatta. Tiedoksiannon katsotaan tapahtuneen seitsemäntenä päivänä kirjeen lähettämisestä, jollei sen näytetä tapahtuneen myöhemmin. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin. Hankintaoikaisun on oltava perillä oikaisuvaatimusajan viimeisenä päivänä ennen viraston aukioloajan päättymistä. Hankintaoikaisun voi omalla vastuullaan lähettää postitse, lähetin välityksellä tai sähköisesti.

#### Hankintaoikaisun sisältö

Hankintaoikaisusta on käytävä ilmi:

* oikaisua vaativan nimi sekä tarvittavat yhteystiedot asian hoitamiseksi
* tiedot hankintaoikaisun kohteena olevasta päätöksestä
* millaista oikaisua päätökseen vaaditaan
* millä perusteilla oikaisua päätökseen vaaditaan.

Hankintaoikaisuun on liitettävä asiakirjat, joihin vaatimuksen tekijä vetoaa, jolleivät ne jo ole hankintayksikön hallussa.

### VALITUSOSOITUS

#### Kirkollis- ja hallintovalitukset

Seuraaviin päätöksiin voidaan hakea muutosta kirjallisella valituksella.

**Valitusviranomainen ja yhteystiedot:**

**Vaasan hallinto-oikeus**

Käyntiosoite: Korsholmanpuistikko 43

Postiosoite: PL 204, 65101 Vaasa

Sähköposti: vaasa.hao@om.fi

Valituksen voi tehdä myös hallinto- ja erityistuomioistuinten asiointipalvelussa osoitteessa [**https://asiointi2.oikeus.fi/hallintotuomioistuimet**](https://asiointi2.oikeus.fi/hallintotuomioistuimet)**.**

**Kirkollisvalitus, pöytäkirjan pykälät:**

**Hallintovalitus, pöytäkirjan pykälät:**

Valitusaika on **30 päivää** päätöksen tiedoksisaannista.

##### Kirkollisvalitus alistusasiassa

Seuraaviin päätöksiin voidaan hakea muutosta kirjallisella valituksella.

**Valitusviranomainen ja yhteystiedot:**

**Lapuan hiippakunnan tuomiokapituli, pöytäkirjan pykälät:**

Käyntiosoite: Kalevankatu 9 B 50

Postiosoite: PL 160, 60101 Seinäjoki

Sähköposti: lapua.tuomiokapituli@evl.fi

**Kirkkohallitus, pöytäkirjan pykälät:**

Postiosoite: PL 210, 00131 Helsinki

Käyntiosoite: Eteläranta 8, 00131 Helsinki

Telekopio: 09 1802 350

Sähköposti: **kirkkohallitus@evl.fi**

Valitusaika on **30 päivää** päätöksen tiedoksisaannista.

##### Muutoksenhakuajan laskeminen

Valitusaika lasketaan päätöksen tiedoksisaannista tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä. Seurakunnan jäsenen katsotaan saaneen päätöksestä tiedon, kun pöytäkirja on asetettu yleisesti nähtäväksi.

1. Valitus markkinaoikeuteen

Valitus on tehtävä kirjallisesti **14 päivän kuluessa** siitä, kun ehdokas tai tarjoaja on saanut tiedon hankintaa koskevasta päätöksestä valitusosoituksineen. Valitusaika lasketaan päätöksen tiedoksisaannista tiedoksisaantipäivää lukuun ottamatta.

Jos hankintayksikkö on tehnyt hankintapäätöksen jälkeen hankinta- tai käyttöoikeussopimuksen hankintalain 130 §:n 1 tai 3 kohdan nojalla noudattamatta odotusaikaa, valitus on tehtävä 30 päivän kuluessa siitä, kun tarjoaja on saanut tiedon päätöksestä valitusosoituksineen.

Valitus markkinaoikeudelle on tehtävä viimeistään kuuden kuukauden kuluessa hankintapäätöksen tekemisestä siinä tapauksessa, että ehdokas tai tarjoaja on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.

Ehdokkaan tai tarjoajan katsotaan saaneen päätöksestä oheisasiakirjoineen tiedon seitsemäntenä päivänä kirjeen lähettämisestä, jollei sen näytetä tapahtuneen myöhemmin. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.

Hankinta-asiaan muutosta hakevan on lisäksi kirjallisesti ilmoitettava hankintayksikölle asian saattamisesta markkinaoikeuden käsiteltäväksi. Ilmoitus on toimitettava hankintayksikön ilmoittamaan osoitteeseen viimeistään silloin, kun hankintaa koskeva valitus toimitetaan markkinaoikeuteen. Hankintayksikön yhteystiedot ovat edellä hankintaoikaisua koskevassa kohdassa.

Markkinaoikeuden käsiteltäväksi valituksella voidaan saattaa hankintalaissa tarkoitettu hankintayksikön päätös tai hankintayksikön muu hankintamenettelyssä tehty ratkaisu, jolla on vaikutusta ehdokkaan tai tarjoajan asemaan. Markkinaoikeuden käsiteltäväksi valituksella ei voida saattaa hankintayksikön sellaista päätöstä tai muuta ratkaisua, joka koskee 1) yksinomaan hankintamenettelyn valmistelua, 2) sitä, että hankintasopimusta ei jaeta osiin hankintalain 75 §:n nojalla tai 3) sitä, että hankintalain 93 §:ssä tarkoitetun kokonaistaloudellisen edullisuuden perusteena käytetään yksinomaan halvinta hintaa tai kustannuksia. Asia voidaan saattaa markkinaoikeuden käsiteltäväksi, jos hankinnan arvo ylittää hankintalain 25 §:n mukaisen kynnysarvon.

##### Markkinaoikeuden yhteystiedot

Valitus on toimitettava markkinaoikeudelle osoitettuna osoitteeseen:

Postiosoite: Radanrakentajantie 5, 00520 HELSINKI

Käyntiosoite: Tuomioistuimet-talo. Radanrakentajantie 5, 00520 Helsinki

Telekopio: 029 56 43314

Sähköpostiosoite: **markkinaoikeus@oikeus.fi**

Valituksen voi tehdä myös hallinto- ja erityistuomioistuinten asiointipalvelussa osoitteessa [**https://asiointi2.oikeus.fi/hallintotuomioistuimet**](https://asiointi2.oikeus.fi/hallintotuomioistuimet).

### VALITUKSEN SISÄLTÖ JA LIITTEET, VALITUSASIAKIRJOJEN TOIMITTAMINEN JA OIKEUDENKÄYNTIMAKSU

#### Valituksen sisältö

Valituksessa on ilmoitettava:

* valittajan nimi ja yhteystiedot
* postiosoite ja mahdollinen muu osoite, johon oikeudenkäyntiin liittyvät asiakirjat voidaan lähettää
* sähköpostiosoite, jos valitusviranomaisen päätös voidaan antaa tiedoksi sähköisenä viestinä
* päätös, johon haetaan muutosta
* miltä kohdin päätökseen haetaan muutosta ja mitä muutoksia siihen vaaditaan tehtäväksi
* vaatimusten perustelut
* mihin valitusoikeus perustuu, jos valituksen kohteena oleva päätös ei kohdistu valittajaan.

Jos valittajan puhevaltaa käyttää hänen laillinen edustajansa tai asiamiehensä, myös tämän yhteystiedot on ilmoitettava. Yhteystietojen muutoksesta on valituksen vireillä ollessa ilmoitettava viipymättä valitusviranomaiselle.

#### Valituksen liitteet

Valitukseen on liitettävä:

* valituksen kohteena oleva päätös valitusosoituksineen
* selvitys siitä, milloin valittaja on saanut päätöksensä tiedoksi, tai muu selvitys valitusajan alkamisen ajankohdasta
* asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.

Asiamiehen on esitettävä valtakirja. Jollei valitusviranomainen toisin määrää, valtakirjaa ei kuitenkaan tarvitse esittää oikeudenkäynnistä hallintoasioissa annetun lain 32 §:ssä tarkoitetuissa tilanteissa.

#### Valitusasiakirjojen toimittaminen

Valitusasiakirjat on toimitettava valitusajassa päätöksessä mainitulle valitusviranomaiselle. Omalla vastuulla valitusasiakirjat voi lähettää postitse, lähetin välityksellä tai sähköisesti. Postiin valitusasiakirjat on jätettävä niin ajoissa, että ne ehtivät perille valitusajan viimeisenä päivänä ennen viraston aukioloajan päättymistä. Sähköinen viesti katsotaan saapuneeksi viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.

#### Oikeudenkäyntimaksu

Tuomioistuinmaksulain (1455/2015) 2 §:n nojalla muutoksenhakijalta peritään oikeudenkäyntimaksu, jollei lain 5, 7, 8 tai 9 §:stä muuta johdu. Tuomioistuinmaksulain 2 §:ssä säädettyjen maksujen tarkistamisesta annetun oikeusministeriön asetuksen (1383/2018) 1 §:n mukaan oikeudenkäyntimaksu hallinto-oikeudessa on 260 € ja markkinaoikeudessa 2 050 €. Käsittelymaksu markkinaoikeudessa on kuitenkin 4 100 €, jos hankinnan arvo on vähintään 1 miljoonaa euroa ja 6 140 €, jos hankinnan arvo on vähintään 10 miljoonaa euroa.

**Yksityiskohtainen valitusosoitus liitetään pöytäkirjanotteeseen.**